**מלגת דיקן**

מכללת קיי מעמידה לרשות הסטודנטים הלומדים בשנים א'-ד' מספר מצומצם של מלגות שמטרתן לסייע לסטודנטים במימון שכר הלימוד.

מלגות הסיוע מוענקות על סמך מצב כלכלי ומשפחתי של הסטודנט, תוך התייחסות לכלל מבקשי המלגות.

משרד הדיקן יחליט אם לאשר או לדחות את הבקשה על פי המסמכים שיגיש הסטודנט.

**מי זכאי להגיש את המלגה?**

סטודנט הלומד בשנים א'-ג' לפחות 20 ש"ש

סטודנט הלומד בשנה ד' לפחות 12 ש"ש

 עדיפות בקבלת המלגה תינתן לסטודנטים סדירים

**מי אינו זכאי להגיש בקשה למלגה?**

1. סטודנט ששכר הלימוד שלו ממומן במלואו על ידי גורם כלשהו :שנה ראשונה חינם לחיילים משוחררים (לא ע"ח פיקדון), משרד החינוך, מלגה מועדפת, מקום עבודה, ביטוח לאומי,פיס ואחרות.
2. סטודנט שמקבל הנחת אחים או עובד מכללה.

**חשוב לדעת!**

1. טפסים ללא אסמכתאות מעודכנות וללא פירוט מקורות הכנסה או אי הכנסה לא יבדקו והבקשה תדחה.
2. סטודנט שקיבל מלגה ממקור נוסף, חייב להצהיר על כך בטופס הבקשה.
3. המלגות תועברנה לזכאים באמצעות זיכוי בחשבון שכר הלימוד. סטודנט אשר השלים את תשלום שכר הלימוד חשבונו האישי יזוכה בסכום המלגה.
4. סטודנט שיפסיק את לימודיו במהלך שנת המלגה – **יידרש להשיב את המלגה לקופת המכללה.**

**אילו אישורים יש לצרף לבקשה לאימות הפרטים?**

1. הכנסה/אי הכנסה: יש לצרף צילום ברור של אישורי הכנסה או אי-הכנסת הסטודנט + הוריו או הסטודנט+ בן/בת הזוג.
2. עובדים שכירים: 3 תלושי משכורת מ-3 חודשים אחרונים.
3. אחרים: גובה הפנסיה/**קצבאות מהביטוח הלאומי** :קצבת ילדים, הבטחת הכנסה/דמי אבטלה/ קצבת זקנה/קצבת נכות/קצבת שאירים וכו'. פנסיונר העובד עבודה נוספת, חלקית או מלאה ימציא אישורי הכנסה בנוסף.
4. משפחה חד הורית: יש לצרף אישור המעיד על המצב המשפחתי וגובה תשלומי המזונות.
5. מובטל או לא עובד: יש לצרף אישור על תשלום מהביטוח הלאומי על הבטחת הכנסה ואישור "מעמד לא עובד" של הביטוח הלאומי (לא יתקבל אישור על אי קבלת גימלה מביטוח לאומי).
6. צילום ברור של תעודת הזהות של האב והאם כולל הספח בו רשומים האחים/יות מתחת לגיל 18.
7. בני זוג המשרתים בצבא (שירות חובה)/שירות לאומי: יש לצרף אישור שירות עדכני.
8. אישור לימודים של בני משפחה: בני זוג הלומדים במוסד אקדמי כלשהו. חובה כי על גבי האישור יציינו היקף מערכת השעות וגובה שכר הלימוד.
9. סטודנט נשוי נדרש לצרף צילום ברור מתעודת הזהות שלו, כולל הספח בו רשומים ילדיו על גיל 18.
10. עולים חדשים: צילום תעודת עולה עם פרטים המעידים על שנת העלייה.
11. סטודנט בודד בארץ: יצרף אישור על כך ממנהל רישום האוכלוסין במשרד הפנים, או צילום תעודת עולה.
12. צילום תעודת זהות של הסטודנט כולל ספח.
13. צילום תעודת שחרור מהצבא/שירות לאומי של הסטודנט.

דף ההוראות מנוסח בלשון זכר אך פונה לזכר ונקבה כאחד.